Ναυτικό φυλλάδιο

Το Ναυτικό Φυλλάδιο (αγγλικά: Seaman's Book ή Seaman's Discharge Book) αποτελεί επίσημο υπηρεσιακό και ταξιδιωτικό έγγραφο, το οποίο πιστοποιεί τη ναυτική ιδιότητα του κατόχου του. Εκδίδεται από τις αρμόδιες κρατικές αρχές σύμφωνα με την εθνική νομοθεσία, η οποία ενσωματώνει τις προβλέψεις των διεθνών συμβάσεων του Διεθνούς Γραφείου Εργασίας (ILO) και του Διεθνούς Ναυτιλιακού Οργανισμού (IMO).

 Περιεχόμενο και Χρήση 
Το έγγραφο περιέχει τα προσωπικά στοιχεία ταυτοποίησης του ναυτικού, καθώς και το ιστορικό της επαγγελματικής του δραστηριότητας. Συγκεκριμένα, καταγράφονται οι ναυτολογήσεις (πρόσληψη) και οι απολύσεις (λύση σύμβασης) στα πλοία, πιστοποιώντας την θαλάσσια υπηρεσία του κατόχου.Λυκούδης, Π. (1988). Στοιχεία ναυτικού δικαίου (Δ. Βασιλάκης (ed.); 3rd ed., p. 49). Ίδρυμα Ευγενίδου.

Επιπλέον, το Ναυτικό Φυλλάδιο λειτουργεί ως ταξιδιωτικό έγγραφο (διαβατήριο) για τις ανάγκες μετακίνησης που απορρέουν από το ναυτικό επάγγελμα (π.χ. μετάβαση σε χώρα για ναυτολόγηση ή επαναπατρισμός).Λυκούδης, Π. (1988). Στοιχεία ναυτικού δικαίου (Δ. Βασιλάκης (ed.); 3rd ed., p. 48). Ίδρυμα Ευγενίδου. Σε πολλές περιπτώσεις, επιτρέπει την είσοδο ή την έξοδο σε λιμένες χωρών χωρίς την απαίτηση θεώρησης (visa), ή μπορεί να περιέχει θεωρήσεις εισόδου συμπληρωματικά με το κοινό διαβατήριο.

 Κατηγορίες Ναυτικών Φυλλαδίων 
Σύμφωνα με την ελληνική νομοθεσία, τα ναυτικά φυλλάδια διακρίνονται σε τρεις κατηγορίες, οι οποίες διαφοροποιούνται χρωματικά ανάλογα με τα προσόντα ή τους περιορισμούς του κατόχου:Π.Δ. 256/1986 (ΦΕΚ 120/Α/7-8-1986)Π.Δ. 260/2001 (ΦΕΚ 185/Α/14-8-2001)

 Μπλε Φυλλάδιο: Το τυπικό ναυτικό φυλλάδιο (με μπλε εξώφυλλο και σελίδες) για ναυτικούς που πληρούν όλες τις προϋποθέσεις υγείας και εκπαίδευσης.
 Κίτρινο Φυλλάδιο: Φέρει μπλε εξώφυλλο αλλά κίτρινες εσωτερικές σελίδες. Χορηγείται σε περιπτώσεις όπου ο κάτοχος έχει περιορισμένα επαγγελματικά δικαιώματα λόγω μη πλήρους υγειονομικής καταλληλότητας.
 Κόκκινο Φυλλάδιο: Αφορά ειδικές κατηγορίες ναυτικών (π.χ. άνω των 30 ετών, απόφοιτοι δημοτικού ή άτομα που δεν έχουν ολοκληρώσει τον κύκλο σωστικών μέσων). Το συγκεκριμένο έγγραφο έχει προσωρινή ισχύ και ακυρώνεται μετά την πάροδο 9 μηνών, εάν ο κάτοχος δεν προσκομίσει το δίπλωμα της Σχολής Σωστικών και Πυροσβεστικών Μέσων.

 Προϋποθέσεις Έκδοσης στην Ελλάδα 
Η διαδικασία έκδοσης (απογραφή ναυτικού) ορίζεται από το κράτος. Για την απόκτηση ελληνικού ναυτικού φυλλαδίου απαιτούνται σωρευτικά τα κάτωθι:

 Ηλικία: Συμπλήρωση του 17ου έτους της ηλικίας (χωρίς να υπερβαίνει το 30ό έτος κατά το έτος απογραφής σύμφωνα με το Π.Δ. 256/1986) ή συμπλήρωση του 16ου έτους χωρίς ανώτατο ηλικιακό όριο (βάσει Π.Δ. 260/2001).
 Εκπαίδευση: Απολυτήριο Γυμνασίου ή Δημοτικού, ανάλογα με την κατηγορία του φυλλαδίου.
 Ποινικό Μητρώο: Λευκό ποινικό μητρώο όσον αφορά κακουργήματα ή συγκεκριμένα πλημμελήματα (λαθρεμπορία, κλοπή, ναρκωτικά, προστασία εθνικού νομίσματος, εγκλήματα κατά των ηθών) την τελευταία δεκαετία.
 Στρατολογική Κατάσταση: Μη εμπλοκή σε αδικήματα λιποταξίας ή ανυποταξίας.
 Υγεία: Κρίση ως "ΙΚΑΝΟΣ" από την Υγειονομική Επιτροπή Απογραφομένων Ναυτικών και Εργατών Θαλάσσης (ΥΕΑΝΕΘ) ή την Ανώτατη Ναυτική Υγειονομική Επιτροπή (ΑΝΥΕ).
 Ειδική Εκπαίδευση: Επιτυχής αποφοίτηση από τον βασικό κύκλο σπουδών της Σχολής Σωστικών και Πυροσβεστικών Μέσων (με εξαίρεση τις περιπτώσεις έκδοσης κόκκινου φυλλαδίου, όπου η υποχρέωση εκπληρώνεται εντός εννιαμήνου).

 Παραπομπές 

 Εξωτερικοί σύνδεσμοι 

Κατηγορία:Ναυτική εργασία
Κατηγορία:Ναυτικό δίκαιο